Hane hoogste in 6 jaar op wêreldranglys | Netwerk24
25 Februarie 2020 17:45
Die gebore Suid-Afrikaner Paul Willemse druk vir Frankryk in die Sesnasies-wedstryd teen Wallis Saterdag in Cardiff. Foto: Getty Images
Die Sesnasies-voorlopers het die Drake met 27-23 in Cardiff geskok om onoorwonne te bly. Frankryk het Engeland en Italië ook vroeër in die kompetisie omgedop.
Fabien Galthié se Les Bleus beklee vir die eerste keer sedert Februarie 2014 weer die vyfde plek, volgens Wêreldrugby se webwerf.
Wallis, wat voor die afskop van die reeks nog vierde op die ranglys was, het na die sesde plek uitgesak.
Italië het ná sy 25ste agtereenvolgende nederlaag in die Sesnasies-reeks tot 14de afgeskuif.
Die Springbokke pronk steeds boaan die ranglys.
* Wêreldrugby se ranglys: 1. Suid-Afrika 94.19, 2. Nieu-Seeland 92.11, 3. Engeland 88.25, 4. Ierland 84.91, 5. Frankryk 83.86, 6. Wallis 82.79, 7. Australië 81.90, 8. Skotland 79.55, 9. Japan 79.28, 10. Argentinië 78.31, 11. Fidji 76.21, 12. Georgië 72.70, 13. Tonga 71.44, 14. Italië 71.07, 15. Samoa 70.72, 16. VSA 68.10, 17. Uruguay 67.41, 18. Spanje 66.75, 19. Romenië 66.64, 20. Portugal 61.45. – Sportredaksie
Meer oor: Fabien Galthie | Frankryk | Wêreldranglys | Springbokke | Wêreldrugby | Hane | Rugby
KYK: Ons kon rustyd verklaar, sê Eddie